Paġna Il-produtturi tal-Unjoni jistgħu jressqu talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri x'aktarx li twassal għal kontinwazzjoni jew rikorrenza ta' dumping u ħsara. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni jingħataw l-opportunità li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat skont l-Artikolu 11(2) tar-Regolament (KE) Nru 1225/2009. L-attivitajiet kummerċjali tal-impriżi kkonċernati huma: ITW hija manifattur dinji ta' firxa diversifikata ta' prodotti u tagħmir industrijali. L-operazzjonijiet ta' ITW huma organizzati madwar seba' taqsimiet: OEM tal-karozzi; Test u Kejl u l-Elettronika; Tagħmir tal-Ikel; Polimeri u Fluwidi; Iwweldjar; Prodotti tal-kostruzzjoni; u Prodotti ta' Speċjalità. Din it-tranżazzjoni tikkonċerna t-taqsima tal-OEM tal-karozzi ta' ITW li timmanifattura qfieli u komponenti tal-plastik għall-industrija tal-karozzi, EF&C, unità kummerċjali ta' ZF TRW Automotive Holdings Corp., timmanifattura qfieli tal-plastik u komponenti tal-plastik għall-industrija tal-karozzi. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7972 — ITW/EF&C, fl-indirizz li ġej: L-attivitajiet kummerċjali tal-impriżi kkonċernati huma: Visa Inc. tħaddem sistema ta' ħlas bl-isem kummerċjali VISA u diversi servizzi anċillari mad-dinja kollha bl-eċċezzjoni tal-hekk imsejjaħ "VE-Territory"; Visa Europe tħaddem sistema ta' ħlas bl-isem kummerċjali VISA fil-VE-Territory, li jinkludi li jinkludi l-Istati Membri kollha taż-ŻEE, l-Isvizzera, it-Turkija, l-Iżrael u xi ġuriżdizzjonijiet ġirien oħra. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7786 — VISA Inc./VISA Europe, f'dan l-indirizz: Klassi 1.2. Prodotti tal-laħam (imsajra, immellħa, affumikati, eċċ.) jirriżulta minn metodu ta' produzzjoni, ipproċessar jew kompożizzjoni li jikkorrispondi għall-prattika tradizzjonali għal dak il-prodott jew l-oġġett tal-ikel; jiġi prodott minn materja prima jew ingredjenti li huma dawk li jintużaw tradizzjonalment. Il-prodott tradizzjonali tal-laħam "Pražská šunka" huwa maħsub għall-konsum dirett u ilu jiġi prodott għal ħafna żmien fil-varjanti li ġejjin: "Pražská šunka" mingħajr għadma; intuża tradizzjonalment biex jirreferi għall-prodott speċifiku; jidentifika l-karattru tradizzjonali jew karattru speċifiku tal-prodott. L-isem tradizzjonali "Pražská šunka" ma jesprimix il-karattru speċifiku tal-prodott, u lanqas ma jorbot il-karattru speċifiku tal-prodott mal-provenjenza jew mal-oriġini agrikola tiegħu, iżda huwa speċifiku minnu nnifsu, għaliex tradizzjonalment huwa assoċjat ma' prodott tal-laħam rinomat li għandu forma u togħma karatteristika. "Pražská šunka" tal-għadma huwa differeni minn prieżet tal-għadma oħrajn b'mod partikolari fil-mod ta' kif tintgħażel u tiġi pproċessata l-materja prima. Karatteristika oħra ta' "Pražská šunka" tal-għadma huwa l-proporzjon tas-sieq tal-majjal (il-perżuta) għas-salmura matul il-produzzjoni, li jagħmilha possibli li jinkiseb kontenut ta' proteini puri tal-muskolu fil-prodott finali li jikkorrispondi għal dak ta' perżut tal-ogħla kategorija ta' kwalità. Barra minn hekk, il-proċess tal-produzzjoni jinvolvu t-tisjir u l-affumikar, li wkoll jiddistingwu "Pražská šunka" tal-għadma minn ħafna prieżet tradizzjonali tal-għadma mnixxfin. Il-prodott għandu piż globali li ma jaqbiżx l-10 kg. Il-forma oriġinali tas-sieq tal-majjal, maqtugħa fl-istil ta' Praga (il-falda u l-ossu sagru, inkluż l-għadma tat-tarf tas-sinsla tad-dahar u l-għadma pelvika, jitneħħew mis-sieq sħiħa bl-għadma, li tinkludi l-għaksa tal-irkoppa iżda mhux it-tarf tas-sieq (trotter); il-parti xaħmija tinqata' għat-tond mit-tarf tal-ġenbejn), tinżamm. Kontenut ta' proteini puri tal-muskolu (bl-esklużjoni tal-proteini tat-tessut konnettiv u tal-proteini tal-pjanti): minimu ta' 16 % skont il-piż. Il-kisja tal-wiċċ tal-prodott, li hija magħmula minn xaħam u ġilda, mhix omoġenizzata fil-kampjun għall-analiżi; Kontenut tal-melħ: massimu ta' 3 % skont il-piż. Kontenut tax-xaħam: massimu ta' 15 % skont il-piż. Il-kisja tal-wiċċ tal-prodott hija omoġenizzata fil-kampjun għall-analiżi. Apparenza u kulur esterni: il-ġenb miksi bil-ġilda huwa isfar dehbi. Partijiet oħrajn tal-wiċċ mhumiex miksija bil-ġilda u għandhom kisja eħfef ta' xaħam, b'kulur li jvarja minn safrani għal dehbi, filwaqt li l-laħam tal-muskolu tal-perżuta jvarja minn kannella dehbi għal kannella skur. Apparenza u kulur fis-sezzjoni trasversali: il-laħam tal-muskolu huwa roża meta jiġi mfellel. Togħma u riħa: togħma u riħa distintivi ta' perżut imsajjar u affumikat, togħma mielħa kif xieraq. Konsistenza: soda u kompatta. Meta jiġi mfellel irqiq, il-prodott huwa artab meta jingidem. "Pražská šunka" mingħajr għadma huwa differenti minn prodotti tal-laħam oħrajn ta' din il-kategorija b'mod partikolari fil-metodu tal-produzzjoni tiegħu, għaliex huwa perżut tal-ogħla kwalità prodott minn sieq tal-majjal mingħajr għadma jew minn ġnub tas-sieq tal-majjal li jiġu affumikati wara li jissajru. Karatteristika distintiva oħra hija l-preżenza ta' kisja tal-wiċċ dekorattiva, li tikkonsisti minn saff irqiq ta' xaħam, jew minn xaħam u ġilda tal-majjal. Il-forma tipika ta' bajda jew ovali tal-prodott finali hija karatteristika oħra li tiddistingwih. Il-prodott tipikament għandu forma ta' bajda jew ovali. Il-perżut huwa tal-ogħla kwalità, u huwa prodott minn saqajn sħaħ tal-majjal mingħajr għadma b'kisja ta' xaħam, bil-ġilda jew mingħajra; jew minn ġnub maqtugħa tas-sieq tal-majjal u flieli mmelħa tax-xaħam tal-majjal bil-ġilda jew mingħajra; jew ġnub maqtugħa tas-sieq tal-majjal b'kisja ta' xaħam, bil-ġilda jew mingħajra; Proteina pura tal-muskolu, kontenut tal-melħ u tax-xaħam: ara l-proprjetajiet kimiċi għal "Pražská šunka" tal-għadma: Apparenza u kulur esterni: il-ġenb miksi bix-xaħam u l-ġilda huwa isfar dehbi. Jekk il-wiċċ huwa miksi bix-xaħam biss, mingħajr ġilda, il-wiċċ huwa ta' kulur iktar ċar, bejn safrani u dehbi. Apparenza u kulur fis-sezzjoni trasversali, togħma u riħa, konsistenza: ara l-proprjetajiet organolettiċi għal "Pražská šunka" tal-għadma: "Pražská šunka" tal-landa huwa differenti minn prodotti tal-laħam oħrajn ta' din il-kategorija b'mod partikolari f'dak li hu relatat mal-materja prima użata, għaliex huwa perżut tal-ogħla kwalità prodott minn ġnub maqtugħa tas-sieq tal-majjal sħaħ jew maqtugħin raffi. Karatteristika oħra tal-prodott hija l-preżenza ta' saff irqiq ta' ġelatina tal-laħam bejn il-perżut u l-imballaġ. Madankollu, dak li jiddistingwi "Pražská šunka" tal-landa minn laħam tal-landa ieħor huwa l-forma tipikament ċatta u ovali tal-imballaġ tiegħu. Il-prodott huwa tipikament ta' forma ċatta u ovali, id-dimensjonijiet tiegħu huma dawk tal-imballaġ tiegħu, li huma tali biex jiżguraw li l-prodott finali ikun jiżen 0,454 kg; Meta l-laħam jitpoġġa fl-imballaġġ, dan jikkostitwixxi mill-inqas 87 % tal-piż tal-materja prima oriġinali. Kontenut ta' proteini puri tal-muskolu (bl-esklużjoni tal-proteini tat-tessut konnettiv u tal-proteini tal-pjanti): minimu ta' 16 % skont il-piż. Il-kisja ta' ġelatina tal-laħam tal-prodott mhix omoġenizzata fil-kampjun għall-analiżi; Kontenut tal-melħ: massimu ta' 3 % skont il-piż. Kontenut tax-xaħam: massimu ta' 4 % skont il-piż. Il-kisja ta' ġelatina tal-laħam tal-prodott hija omoġenizzata fil-kampjun għall-analiżi; Kontenut tal-ġelatina tal-laħam: massimu ta' 36 % skont il-piż. il-prodott huwa magħluq f'imballaġ li huwa ssiġillat b'mod ermetiku u li jżomm l-isterilità kummerċjali. Hemm saff lixx isfar dehbi ta' ġelatina tal-laħam bejn il-materjal tal-imballaġ u l-prodott; Apparenza u kulur fis-sezzjoni trasversali: il-perżut huwa ta' kulur roża. Huma permessi toqob żgħar u iżolati, mimlija bil-ġelatina tal-laħam; Togħma u riħa: togħma u riħa distintivi ta' perżut imsajjar, togħma mielħa kif xieraq; Konsistenza: soda u kompatta. Għall-produzzjoni ta' "Pražská šunka" tal-għadma jintużaw saqajn sħaħ tal-majjal, maqtugħa fl-istil ta' Praga (il-falda u l-ossu sagru, inkluż l-għadma tat-tarf tas-sinsla tad-dahar u l-għadma pelvika, jitneħħew mis-sieq sħiħa bl-għadma, li tinkludi l-għaksa tal-irkoppa iżda mhux it-tarf tas-sieq (trotter); il-parti xaħmija tinqata' għat-tond mit-tarf tal-ġenbejn). Saqajn tal-majjal Salmura (massimu ta' 20,0 kg): Ilma massimu ta' 17,0 kg Taħlita ta' preservattiv għall-immarinar, bin-nitrit jew bin-nitrat massimu ta' 2,6 kg Zokkor Estratt tal-ħwawar jew żejt Is-saqajn tal-majjal jiġu sprejjati b'salmura ta' kompożizzjoni preskritta. Dawn jitħallew joqgħodu fis-salmura jew jistgħu jiġu magħruka bis-salmura. Wara jissajru, liema effett huwa tal-pastorizzazzjoni. Wara li jissajru, il-prodotti jitnixxfu f'kamra tal-affumikar u l-wiċċ tagħhom jiġi affumikat biex jiksbu t-togħma, l-aroma u l-kulur karatteristiċi, u wara jitkessħu u jinħażnu. Alternattivament, jekk is-saqajn tal-majjal ma jitmellħux billi jiġu injettati bis-salmura u wara jitħallew joqgħodu jew jingħorku, is-saqajn kesħin jistgħu jiġu mmellħa u jiġu mmassaġġati billi l-wiċċ tagħhom jingħorok sew b'taħlita ta' preservattiv bin-nitrat li jkun fiha ammont żgħir ta' zokkor. Wara jitpoġġew, bil-ġilda tħares l'isfel, f'borom tal-preservazzjoni bi ftit melħ. Titferra fuqhom salmura bin-nitrat mgħollija u mkessħa, li wkoll ikun fiha ammont żgħir ta' zokkor. Il-prieżet jinżammew fil-qiegħ biex b'hekk ikunu mgħarrqa fis-salmura u wara perjodu adattat ta' ħin, fid-dawl tar-riżultati tal-kontrolli kontinwi tal-kwalità sensorja, dawn jiddawru ta' taħt fuq fil-borma tal-preservazzjoni, b'mod li n-naħa ta' fuq tagħhom tiġi taħt. Wara li jinksew bil-melħ, il-prieżet jitħallew fl-ilma fietel għal diversi sigħat u wara jitħallew jinxfu b'mod naturali. Il-prieżet l-ewwel jitnixxfu f'kamra tal-affumikar u wara l-wiċċ tagħhom jiġi affumikat biex jinkisbu t-togħma, l-aroma u l-kulur karatteristiċi. Wara jissajru, liema effett huwa tal-pastorizzazzjoni, u mbagħad jitkessħu u jinħażnu. Fi kwalunkwe metodu miż-żewġ metodi użati, l-istadju tal-produzzjoni finali jista' jitlesta wkoll billi jinħema l-wiċċ filwaqt li l-ġilda tiġi ttrattata permezz ta' diversi tekniki dekorattivi. "Pražská šunka" mingħajr għadma huwa prodott bl-użu ta' saqajn tal-majjal sħaħ mingħajr għadma jew ġnub individwali tas-sieq tal-majjal, ippreparati f'konformità mal-punt 4.1.2, u salmura li, f'termini tal-kompożizzjoni tagħha u l-proporzjon massimu permissibbli għall-materja prima tal-laħam, hija l-istess bħas-salmura użata fil-produzzjoni ta' "Pražská šunka" tal-għadma. Is-saqajn tal-majjal mingħajr għadma jew il-ġnub tas-sieq tal-majjal jiġu sprejjati b'salmura b'kompożizzjoni preskritta u/jew jistgħu jingħorku bis-salmura. Jekk jintużaw flieli mmellħin tax-xaħam tal-majjal, bil-ġilda jew mingħajra, biex jagħmlu kisja tal-wiċċ dekorattiva għall-prodott, dawn jingħorku separatament. Wara li l-materja prima tiġi mmellħa u tingħorok, titpoġġa f'forma ovali jew f'forma ta' bajda f'tali mod li x-xaħam, bil-ġilda jew mingħajra, dejjem jipprovdi lill-prodott b'kisja tal-wiċċ dekorattiva. Jekk jintużaw flieli tax-xaħam tal-majjal, bil-ġilda jew mingħajra, biex tinħoloq kisja tal-wiċċ dekorattiva, fil-ġnub tal-forom jitqiegħdu bil-flieli tax-xaħam magħruka u dawn wara jimtlew bil-ġnub maqtugħa tas-sieq tal-majjal. Wara jissajru fil-forom, liema effett huwa tal-pastorizzazzjoni. Wara t-tisjir, il-prodotti jitneħħew mill-forom, jiġu affumikati biex jiksbu t-togħma, l-aroma u l-kulur karatteristiċi, u wara jitkessħu u jiġu mballaġġati. Huwa possibbli wkoll li l-istadju finali tal-produzzjoni jitlesta billi l-wiċċ jinħema u l-ġilda tiġi ttrattata permezz ta' diversi tekniki dekorattivi. Il-prodotti jsiru bl-użu ta' saqajn tal-majjal sħaħ mingħajr għadma b'kisja ta' xaħam, bil-ġilda jew mingħajra u, qabel it-tisjir, ġnub xierqa maqtugħa tas-sieq tal-majjal bix-xaħam, bil-ġilda jew mingħajra, jistgħu jiġu ffurmati fil-forma deċiża minn qabel bl-għajnuna ta' rita li titneħħa minn fuq il-prodott wara li dan jissajjar. F'tali każijiet, mhux neċessarju li jintużaw il-forom. Għall-produzzjoni ta' "Pražská šunka" tal-landa jintużaw ġnub maqtugħa tas-sieq tal-majjal (sħaħ jew maqtugħin raffi), ġelatina (f'għamla ta' trab) u salmura ppreparata mill-ingredjenti elenkati hawn taħt. Ġnub maqtugħa tas-sieq tal-majjal Ġelatina tat-trab Salmura (massimu ta' 14,3 kg): Ilma massimu ta' 11,0 kg Taħlita ta' preservattiv bin-nitrit massimu ta' 2,8 kg Zokkor Jintuża imballaġ ċatt u ovali magħmul minn materjali adattati għall-isteralizzazzjoni u li jiżgura l-piż tal-kontenut tal-prodott lest (madwar 0,454 kg). Il-ġnub tas-sieq tal-majjal, sħaħ jew maqtugħin raffi, jingħorku bis-salmura. Wara li l-laħam tal-muskolu jingħata s-salmura b'dan il-mod, jitpoġġa f'imballaġ bil-vakwu li fil-qiegħ tiegħu ikun hemm kwantità adattata ta' ġelatina f'għamla ta' trab. Wara li l-imballaġ jiġi ssiġillat b'vakwu, il-prodott jitħalla joqgħod f'temperatura ta' 5 °C għal 12-il siegħa. Wara ssir l-isterilizzazzjoni, li matulha jrid jinkiseb effett minimu tas-sħana li jikkorrispondi għal 121 °C għal 10 minuti fil-partijiet kollha tal-prodott. Wara t-tisjir, il-prodott jitkessaħ u jinħażen niexef f'temperatura ta' 0-25 °C u f'umdità relattiva ta' sa 85 %. Jibqa' tajjeb għal mill-inqas tliet snin. L-isem "Pražská šunka" ilu jintuża minn madwar l-1860 biex jiddeskrivi wieħed mill-iktar prodotti magħrufa tal-ikel li joriġina fir-Repubblika Ċeka, b'mod partikolari Praga. Sorsi storiċi juru prodott bl-isem "Pražská šunka" bħala wieħed marbut mal-isem ta' František Zvěřina, li kien l-ewwel wieħed li pproduċih. Josef Jeřábek, produttur magħruf minn Praga tal-laħmijiet affumikati, ħa f'idejh il-produzzjoni ta' "Pražská šunka" minn František Zvěřina. Prodotturi oħrajn ta' dan il-prodott kienu jinkludu l-produtturi minn Praga tal-laħam affumikat Dlouhý, Malý, Cibulka u oħrajn. Il-produzzjoni ta' "Pražská šunka" bdiet ukoll fi bliet żgħar u oħrajn kbar, wara li dawn segwew l-eżempju ta' Praga. Fi Brno, kien isir mill-produttur tal-laħmijiet affumikati Jebavý, fi Hradec Králové mill-produttur tal-laħmijiet affumikati Hutla, u fi Pardubice mill-produttur tal-laħmijiet affumikati Sochor, u sal-aħħar tas-Seklu 19 kien qed isir minn ħafna produtturi oħrajn tal-laħmijiet affumikati. B'mod figurattiv, "Pražská šunka" li kien isir minn Zvěřina kien il-predeċessur tal-oħrajn kollha. Il-produzzjoni fuq livell industrijali ta' "Pražská šunka" nbdiet minn Antonín Chmel, li stabbilixa l-fabbrika tiegħu U Zvonařky fi Praga fl-1879. Apparti minn "Pražská šunka", li kien il-prodott prinċipali tiegħu, huwa ipproduċa wkoll firxa wiesgħa ta' prodotti tal-laħam affumikat li malajr kisbu reputazzjoni fi Praga u fi bliet oħra, speċjalment fil-bliet spa, u eventwalment f'għadd ta' bliet Ewropej. Madankollu, il-prodott li kellu l-ikbar suċċess kummerċjali kien "Pražská šunka", li malajr sab postu fi swieq barranin. Wara t-Tieni Gwerra Dinjija, il-fabbrika ġiet nazzjonalizzata u għadd ta' impjanti tal-produzzjoni oħrajn fi Praga ġew amalgamati magħha b'mod gradwali. Kien matul dan il-perjodu li varjanti oħrajn ta' "Pražská šunka" bdew isiru fil-forma ta' perżut nofsu ppreservat jew perżut tal-landa magħmul minn laħam tal-muskolu tas-sieq tal-majjal. Fl-1977, l-impjant ta' U Zvonařky u l-impjegati u r-riżorsi kollha tiegħu ġew assorbiti fl-industrija kkombinata tal-laħam Masokombinát Praha jih – Písnice, mibnija ġdida. Il-wasla ta' teknoloġiji ġodda tal-preservazzjoni ġabet magħha l-introduzzjoni tal-isprejjar tas-salmura, bit-tgħorik sussegwenti jew mingħajru, fil-produzzjoni ta' "Pražská šunka". Matul il-perjodu ta' privatizzazzjoni ta' wara l-1989, l-impjant tal-industrija tal-laħam f'Pisnice għalaq, iżda l-produzzjoni ta' "Pražská šunka" tal-għadma kompliet f'għadd ta' faċilitajiet ta' produzzjoni oħrajn fir-Repubblika Ċeka. Il-bażi għall-produzzjoni ta' "Pražská šunka" oriġinarjament kienet tiddependi mill-materja prima u mill-metodu ta' preservazzjoni. Il-materja prima li kienet tintuża kienet tikkonsisti minn saqajn tal-majjal minn ħnieżer ħfief, li hija wkoll ir-raġuni għaliex ir-riċetta preżenti tispeċifika piż massimu ta' 10 kg. Karatteristika oħra li tiddistingwi l-proċess tal-produzzjoni, u li ġiet mgħoddija minn ġenerazzjoni għall-oħra, hija l-fatt li s-sieq tal-majjal tingħata t-trattament tal-"qatgħa ta' Praga". Is-saqajn tal-majjal kesħin kienu jiġu ppreservati permezz tal-għorik bir-reqqa tal-wiċċ tal-laħam, b'mod partikolari l-ġilda, bit-taħlita ta' preservattiv bin-nitrat miżjuda b'ammont żgħir ta' zokkor. Fl-qiegħ tal-borma tal-preservazzjoni kien jitpoġġa ftit melħ, u s-saqajn tal-majjal kienu jitpoġġew bil-ġilda tħares 'l isfel. Is-salmura tan-nitrat mgħollija u mkessħa fil-friġġ, li għal darb'oħra jkun fiha ammont żgħir ta' zokkor, titferra fuq il-prieżet, li wara jinżammew fil-qiegħ b'piż. Il-prieżet sussegwentement jiddawru sabiex il-parti ta' taħt tagħhom tiġi fuq u fuq jiġi taħt. Il-prieżet jerġgħu jinżammu 'l isfel b'piż. Wara kontroll tal-kwalità sensorja, il-prieżet jitħallew fl-ilma fietel għal diversi siegħat u wara jitħallew jinxfu. Dan jiġi segwit mill-proċess finali, jiġifieri t-tneħħija tal-għadma pelvika, it-tqaxxir tal-wiċċ tal-ġilda u l-irbit tal-qasba tas-sieq sabiex il-forma tagħha ma titħassarx waqt it-tisjir. Il-prieżet dejjem iddendlu f'kamra tal-affumikar imsaħħna. L-affumikar kien jikkonsisti minn żewġ stadji: l-ewwel it-tnixxif fuq nar li jkun qed jaqbad sew, u t-tieni t-tħawwir u l-ikkulurar bl-għajnuna ta' serratura tal-injam tal-iebes imxarrba. Il-prieżet normalment kienu jiġu affumikati bil-mod għal bejn 8 sigħat u 12-il siegħa. Il-prieżet wara jinstamtu fl-ilma jagħli u jissarju. Wara jitkessħu billi jitpoġġew fl-ilma kiesaħ. Il-perjodu ta' qabel it-Tieni Gwerra Dinjija ġab miegħu l-iżvilupp ta' alternattivi għall-verżjoni oriġinali ta' "Pražská šunka" tal-għadma. Dawn primarjament ħadu l-forma ta' "Pražská šunka" pasturizzat mingħajr għadma, prodott minn laħam tal-muskolu tas-sieq tal-majjal. It-teknoloġija użata biex jiġu prodotti dawn it-tipi ta' "Pražská šunka" kienet tikkonsisti mid-dissussar ta' saqajn tal-majjal friski mkessħa fil-friġġ, l-ipproċessar ta' partijiet individwali tagħhom, il-kategorizzazzjoni tagħhom skont il-kulur tagħhom u t-tkissir mekkaniku u intermittenti tal-materja prima filwaqt li jiġi miżjud il-klorur tas-sodju u l-ammont neċessarju ta' nitrit tas-sodju u zokkor, li lkoll jiġu parzjalment maħlula fi kwantità speċifika ta' salmura. Dan kien jiġi segwit mill-pastorizzazzjoni u t-tpoġġija fil-friġġ. Wara t-Tieni Gwerra Dinjija, il-produzzjoni ta' "Pražská šunka" pasturizzat kienet primarjament ikkonċentrata fl-impjanti tal-industrija tal-laħam fi Brno, Kostelec, Studená, Vamberk u Planá nad Lužnicí. Fl-aħħar tas-snin sebgħin kien hemm żieda fil-produzzjoni ta' "Pražská šunka" mingħajr għadma f'dawn l-impjanti bl-użu tal-forom u tal-imballaġġ sussegwenti tal-prodott aħħari f'kontenituri tal-plastik, li minn naħa waħda eliminaw l-użu tal-bottijiet tal-landa iżda b'mod partikolari wasslu biex wara l-pasturizzazzjoni, il-prodott seta' jiġi affumikat filwaqt li jiġi miżjud ukoll saff irqiq dekorattiv ta' xaħam tal-majjal jew xaħam tal-majjal u ġilda. Il-prodott u l-parametri tiegħu għalhekk inġiebu eqreb b'mod sinifikanti għal "Pražská šunka" tal-għadma. Mill-1989, "Pražská šunka" mingħajr għadma ġie prodott f'siti oħrajn fir-Repubblika Ċeka kollha. "Pražská šunka" tal-landa huwa varjant ieħor ta' "Pražská šunka" oriġinali li beda jsir wara tmiem it-Tieni Gwerra Dinjija. Ġie prodott ukoll bl-użu ta' materja prima magħżula mid-dissussar ta' saqajn tal-majjal friski mkessħin, biż-żieda tat-taħlita tal-preservattiv bin-nitrit, taz-zokkor u tal-ġelatina; sabiex jibqa' tajjeb iktar fit-tul, kien jiġi sterilizzat f'imballaġ ta' forma ovali f'biċċiet ta' piż ta' 1 lb. Is-suċċess kummerċjali tal-laħam fil-bottijiet tal-landa kien dovut fil-parti l-kbira tiegħu għall-proporzjon ta' ġelatina tal-laħam fil-prodott finali. "Pražská šunka" tal-landa ilu jiġi prodott mill-1973, primarjament mill-impjanti tal-industrija tal-laħam f'Kostelec, Krahulčí u Studená. Mill-1989, dan il-varjant ġie prodott ukoll f'postijiet oħrajn fir-Repubblika Ċeka kollha.